stanford-oval/wikipedia huggingface dataset:
מיץ' ריצ'מונד

מיצ'ל ג'יימס "מיץ'" ריצ'מונד (באנגלית: Mitchell James "Mitch" Richmond; נולד ב-30 ביוני 1965 בפורט לודרדייל שבפלורידה) הוא כדורסלן עבר אמריקאי ששיחק בעמדת הקלע. ריצ'מונד נחשב לאחד מטובי קולעי השלשות בליגת ה-NBA בכל הזמנים, ובעת פרישתו דורג במקום השישי בין קלעי השלשות בהיסטוריה. ב-2014 נבחר להיכל התהילה של הכדורסל.
ביוגרפיה

בצעירותו שיחק ריצ'מונד כדורסל שנתיים במסגרת מכללת מוברלי ג'וניור במיזורי, ושנתיים נוספות באוניברסיטת המדינה של קנזס, בה היה לקולע נקודות מצטיין. לאחר מכן נבחר במקום החמישי בדראפט 1988 על ידי קבוצת גולדן סטייט ווריורס. באותה שנה, לפני הצטרפותו ל-NBA, הוא השתתף עם הנבחרת האולימפית של ארצות הברית באולימפיאדת סיאול.
בעונתו הראשונה בגולדן סטייט, 1988/1989, זכה ריצ'מונד בתואר רוקי השנה ב-NBA לאחר שקלע 22 נקודות בממוצע למשחק. הוא היה אחד משחקני המפתח בקבוצה של דון נלסון שהתבססה על משחק ההתקפה, והיה חלק משלישייה מפורסמת בקבוצה, יחד עם טים הארדוויי וכריס מאלין. שלישייה זו כונתה "ריצת TMC" - משחק מילים מלהקת הראפ ראן די אם סי - בהתאם לאות הראשונה בשם הפרטי של כל אחד משחקנים אלו. בנוסף ליכולת הקליעה שהוסיף לקבוצתו, ריצ'מונד השלים את יכולותיהם של חבריו לקבוצה על ידי כך שחדר ביעילות לרחבת הסל בעת ההתקפות של גולדן סטייט.
לאחר שלוש שנים בגולדן סטייט בהן קלע למעלה מ-22 נקודות בממוצע למשחק, עבר ריצ'מונד במהלך עונת 1991/1992 לסקרמנטו קינגס, והפך במהרה לכוכב הראשי של הקבוצה ולאחד מהשחקנים הגדולים בתולדותיה, מאז הקבוצה עברה לסקרמנטו ב-1985. ריצ'מונד היה מלך הסלים של סקרמנטו מכל אחת משבע עונותיו בקבוצה, ובנוסף נבחר חמש פעמים בתקופתו בה לאחת מחמישיות העונה. הוא נבחר גם שש פעמים רצופות (1998 - 1993) לחמישיית המערב במשחק האולסטאר של ה-NBA, וזכה בתואר ה-MVP של המשחק שהתקיים בפיניקס ב-1995. ריצ'מונד אף זכה עם נבחרת ארצות הברית במדליית זהב באולימפיאדת אטלנטה 1996.
על אף שהגיע לשיא מבחינה אישית בסקרמנטו, ריצ'מונד הצליח להעפיל פעם אחת בלבד עם הקבוצה למשחקי הפלייאוף, ב-1996, אז הודח על ידי סיאטל סופרסוניקס בסיבוב הראשון. במאי 1998 עבר ריצ'מונד לקבוצת וושינגטון ויזארדס יחד עם אוטיס ת'ורפ, בעסקה במסגרתה הועבר כריס ובר לסקרמנטו. בשנים שלאחר מכן הפכה סקרמנטו למועמדת בכירה לאליפות הליגה, בעוד שהוא עצמו סבל מירידה ביכולתו - הוא לא הצליח להמשיך את יכולת הקליעה העילאית שלו, והחמיץ למעלה ממחצית עונת 2000/2001 בשל פציעה.
בעונת 2001/2002 עבר ריצ'מונד ללוס אנג'לס לייקרס, במדיה היווה בעיקר שחקן ספסל ושותף בארבע דקות בממוצע למשחק. בסיום העונה הוא זכה עם הלייקרס באליפות ה-NBA היחידה שלו, על אף ששותף בארבע דקות בלבד במשך כל הפלייאוף. לאחר אותה עונה פרש ריצ'מונד ממשחק.
כיום משמש ריצ'מונד כסקאוט עבור גולדן סטייט ווריורס, קבוצתו הראשונה כשחקן.
תארים

אליפות ה-NBA עם לוס אנג'לס לייקרס: 2002
מדליית ארד אולימפית עם נבחרת ארצות הברית: 1988
מדליית זהב אולימפית עם נבחרת ארצות הברית: 1996
חמישיית העונה:
החמישייה השנייה: 1993/1994, 1994/1995, 1996/1997
החמישייה השלישית: 1995/1996, 1997/1998
בחירה למשחק האולסטאר של ה-NBA:‏ 1993, 1994, 1995, 1996, 1997, 1998
MVP של משחק האולסטאר: 1996
רוקי השנה: 1989
חמישיית הרוקיז:
החמישייה הראשונה: 1989
ריצ'מונד הוא הקולע השלישי בטיבו של סקרמנטו קינגס בכל הזמנים. לאות הוקרה, הקבוצה תלתה את מספר שחקנו (2) באולמה בשנת 2003.
הערות שוליים

↑  רשימת קלעי השלשות המובילים בתולדות ה-NBA, נכון לסוף עונת 2001/2002 באתר basketball-reference.com
| נבחרת ארצות הברית – מדליסטית הארד - סיאול (1988) |
| --- | --- | --- |
|  1  •  2  •  3  •  4 ריצ'מונד •  5 סמית' •  6 קולס •  7 הוקינס •  8 גרייר •  9 סמית •  10 אנדרסון •   11 אגמון •  12 מארלי • 13 מאנינג •  14 ריד • 15 רובינסון • מאמן: תומפסון |  1  •  2  •  3  •  4 ריצ'מונד •  5 סמית' •  6 קולס •  7 הוקינס •  8 גרייר •  9 סמית •  10 אנדרסון •   11 אגמון •  12 מארלי • 13 מאנינג •  14 ריד • 15 רובינסון • מאמן: תומפסון | ארצות הברית |
| נבחרת ארצות הברית – האלופה האולימפית - אטלנטה (1996) |
| --- | --- | --- |
|  1  •  2  •  3  •  4 גארי פייטון •  5 גרנט היל •  6 פני הארדוויי •  7 דייוויד רובינסון •  8 סקוטי פיפן •  9 מיץ' ריצ'מונד •  10 רג'י מילר •   11 קארל מלון •  12 ג'ון סטוקטון • 13 שאקיל אוניל •  14 צ'ארלס בארקלי • 15 האקים אולאג'ואן • מאמן: לני וילקנס |  1  •  2  •  3  •  4 גארי פייטון •  5 גרנט היל •  6 פני הארדוויי •  7 דייוויד רובינסון •  8 סקוטי פיפן •  9 מיץ' ריצ'מונד •  10 רג'י מילר •   11 קארל מלון •  12 ג'ון סטוקטון • 13 שאקיל אוניל •  14 צ'ארלס בארקלי • 15 האקים אולאג'ואן • מאמן: לני וילקנס | ארצות הברית |
| --- | --- |
בקרת זהויות :  LCCN: n98014758  VIAF: 23908877   WorldCat (עם VIAF): 23908877
מריה נלבנדיאן

| --- | --- |
אין תמונה חופשית
 לידה:  1 באוגוסט 1985 (בת 39) ביירות, לבנון 
 מוקד פעילות:  לבנון 
 תקופת הפעילות:  מ-2003 
 
מריה נלבנדיאן (בערבית: ماريا نالبنديان, בארמנית: Մարիա Նալպանտեան; נולדה ב-1 באוגוסט 1985) היא זמרת לבנונית ממוצא ארמני.
ביוגרפיה

מריה נלבנדיאן נולדה ב-1985 בביירות, לבנון למשפחה ארמנית. החל מגיל 13 היא החלה להשתתף בפרסומות. בגיל 17 היא השתתפה בתחרות יופי במלטה וזכתה במקום הראשון (Miss Bikini Asia). לאחר סיום בית הספר מריה נלבנדיאן למדה שיווק.
בשנת 2005 מריה נלבנדיאן הוציאה את האלבום הראשון שלה. קליפים לאלבום זה הופקו על ידי ג'אד שוירי. בשנת 2007 יצאה אלבום השני.
במהלך שנת 2008 מריה נלבנדיאן הצטלמה בסרטים.
בשנת 2013 היא החלה לשיר בארמנית, שזה שפת האם שלה. בשנת 2015 מריה נלבנדיאן הוציא את האלבום השלישי שכלל שירים בארמנית בלבד.
החל משנת 2015 מריה נלבנדיאן בעלת אזרחות ארמנית ומאז היא מתגוררת לסירוגין בארמניה ובלבנון. באותה שנה היא זכתה בתחרות יופי לנשים ארמניות.
הערות שוליים

↑  Armenian Women and Girls are Beautiful. Photo Gallery, beauty-around.com (באנגלית)
| --- | --- |
בקרת זהויות :  MusicBrainz: 64405f74-4adc-4c57-abe9-e3694cde5bd2
מיץ אננס

מיץ אננס הוא מרכיב מרכזי בקוקטייל פינה קולדה
מיץ אננס הוא נוזל המופק על ידי סחיטת בשרו של פרי האננס. המיץ משמש כמשקה קל ומהווה מרכיב במשקאות, קוקטיילים ומאכלים שונים.
ייצור

מיץ האננס מופק באמצעות מסחטה מפרי אננס שעבר קילוף מכני. לאחר הסחיטה הוא מסונן במסננת עדינה על מנת להרחיק ממנו את המרכיבים המוצקים שנותרו בו. אוויר מורחק מהמיץ באמצעות ואקום ולאחר מכן הוא עובר פיסטור על מנת למנוע מהאנזימים שבו לשנות את צבעו לחום. לאחר קירור הוא נארז בקופסאות, פחיות או בקבוקים.
ערכים תזונתיים

מיץ אננס מורכב מ-84% מים ו-16% פחמימות. יש בו תכולה דלה של שומן וחלבון. ב-100 מיליליטר מיץ יש 60 קלוריות ומנגן בכמות של 53% מהתצרוכת היומית המומלצת, וכן ויטמין C בכמות של 11% מהתצרוכת היומית המומלצת.
שימוש קולינרי

מיץ אננס משמש כמרכיב במאפים, עוגות ועוגיות, ממתקים, רטבים, צ'אטני ותבשילים. ניתן להפיק מהמיץ אבקה, המהווה מרכיב במרינדה לבשר עוף ולדגים. הוא מרכיב מרכזי של משקה הטפצ'ה (אנ') המקסיקני ושל הקוקטייל פינה קולדה.
צריכה

בשנת 2016 צרכו מדינות האיחוד האירופי 50% מהתפוקה העולמית של מיץ אננס. הספקיות העיקריות של המיץ למדינות האיחוד האירופי באותה שנה היו תאילנד וקוסטה ריקה. בשנת 2017 צרכו תאילנד, אינדונזיה והפיליפינים 47% מהתפוקה העולמית של המיץ. צריכת המיץ בהודו ובסין היא נמוכה ביחס לגודל אוכלוסייתן.
מנזר יוחנן במדבר

| --- | --- |

 מידע כללי
 סוג:  כנסייה 
 מיקום:  ירושלים 
 מדינה:  ישראל 
 קואורדינטות:  31°46′04″N 35°07′55″E﻿ / ﻿31.767819444444°N 35.131941666667°E﻿ / 31.767819444444; 35.131941666667
 אתר רשמי
  (למפת ירושלים מוגדלת) מנזר יוחנן במדבר(למפת ירושלים רגילה) מנזר יוחנן במדבר(למפת הרי ירושלים רגילה) מנזר יוחנן במדבר(למפת הרי ירושלים מוגדלת) מנזר יוחנן במדבר
 
המנזר והמעיין
מראה כללי של המנזר מהסטף. בהגדלת התמונה ניתן להבחין בשורה של ארבעת החלונות הקטנים של הכנסייה
מנזר יוחנן במדבר (בערבית דיר אל-חביס, שפירושו, "מנזר ההתבודדות") הוא מנזר השוכן על צלע המצוק הדרום-מזרחי של נחל שורק. הוא ממוקם מתחת לבתי מושב אבן ספיר וצופה אל הסטף. המנזר קרוי על שמו של יוחנן המטביל, שנולד בעין כרם, והחל את התבודדותו במקום זה, קודם שירד אל מדבר יהודה. במנזר מתגוררים מספר נזירים פרנציסקנים.
הכניסה למנזר
מראה במנזר
הכניסה אל כנסיית המנזר, ומימין לה פסיפס של יוחנן המטביל. מעל למבנה נראים כיפת הכנסייה והפעמון
היסטוריה

המבנה הניצב באתר הוקם בשנת 1922 על ידי נזירים פרנציסקנים קתולים. במאה ה-6 נבנה באתר מנזר ששוקם והורחב בתקופה הצלבנית. על פי אחת הטענות, הוקם המנזר באזור בו נהג הקדוש להתבודד בטרם עבר להתגורר במדבר. על פי גרסה אחרת, מציינת הכנסייה את פעילות ההטבלה של יוחנן בנהר הירדן ופעילותו בקרב הקהילה המדברית של האיסיים.
על פי ההשערה, הוקמה הכנסייה בסמוך לעין כרם ולכנסיית יוחנן בהרים, המנציחה את מקום הולדתו של יוחנן. בנוסף לכך, הקמת מנזר במדבר ממש לא התאפשרה באותה עת בשל בעיה לאבטחו. במשך שנים הוחזק המנזר על ידי נזירים בודדים שנשלחו ממנזר יוחנן בהרים שבעין כרם. במהלך שנות ה-60 של המאה ה-20 נינטש המנזר לחלוטין וננעל על מנעול ובריח. עד שנת 2001 נשכר המקום על ידי נוצרים יוונים קתולים אך הם אולצו לעזבו לאחר מאבק משפטי, ואת מקומם תפסו בעלי המקום מהמסדר הפרנציסקני.
על הפרשה סיפר האח שמואל לכתב מסע אחר ברוך גיאן:
"עשרים וחמש שנה חיינו כאן, בהרי ירושלים, ליד מושב אבן ספיר. שכרנו ממסדר הפרנציסקנים מנזר חרב, שם לפי המסורת התבודד יוחנן המטביל. המקום הנפלא הזה, אבל ההרוס, הפך בעבודת ידיים מאומצת ובאהבה רבה לפינת חמד בהרים. הוספנו מדרגות שמובילות למעיין ולמערה, טיפחנו את המנזר ועסקנו גם בשירה דתית ואמנותית. בטרסות שמסביב הנחנו כוורות, רדינו דבש והכנו יין דבש וגם חומץ. שעות על גבי שעות הייתי יושב בחדר הכניסה של המנזר ומצייר איקונות. שנים חיינו במנזר אוטונומי שפרנס אותנו, שבעה נזירים יוונים־קתולים, רובנו מצרפת. אנשי המנזר הפרנציסקני לא ראו תמיד בעין יפה את הפעילות שלנו, ולפני זמן מה הם החליטו לדרוש את המנזר בחזרה. עבודה רצופה, חיי שיתוף והרמוניה, מקום שהקמנו מחורבות - הכל ירד לטמיון. ניסינו כל דרך אפשרית לבטל את רוע הגזרה, אבל לפני כמה חודשים קבע בית המשפט שעלינו לפנות את המנזר. התבצרנו בכנסייה, וב־5 במרץ הגיעו לכאן אנשי ההוצאה לפועל. הם חדרו דרך החלונות וגררו אותנו עשרות מטרים אל מחוץ לכנסייה. שלושה מהנזירים שבו לצרפת ומקווים לחזור בעתיד, ואנחנו, הארבעה שנשארו, מתגוררים בינתיים במבנה נטוש בבית סחור. רק אלוהים יודע לאן נלך מכאן"
לדבריה של ברברה בוטרברג, נוצרייה המתגוררת בתחומי המנזר עם בעלה, העילה לסילוק הנזירים היוונים הייתה סכסוך כספי על העלאת שכר הדירה הזעום ששילמו עד אז. השוכרים סירבו להעלאה ואף הכריזו מרד על המשכירים, עד שלא נותר אלא לפנותם בצו בית משפט.
כנסיית המנזר

כנסיית המנזר שוכנת מעל מוצאו של מעיין עין אל ח'ביס, ומעליה כיפה ופעמון. פרוזדור מוביל אל הכנסייה ומימין לכניסה אליו ציור בו נראית דמותו של יוחנן המטביל. הפרוזדור מוביל אל חדר מעבר, ובו ספסל עץ מעוטר וחלונות צבועים. הכנסייה עצמה קטנה למדי והיא שוכנת בחדר מוארך שתקרתו עשויה מקמרון צולב. היא נשלטת בגווני חום, צהוב וקרם, ומוארת באור יום על ידי שורה של חלונות קטנים הצופים אל נחל שורק.
על קירותיה תלויים ארבעה-עשר צלבים המעוטרים בכתרי קוצים, והם מסומנים עם כיוון השעון בספרות רומיות, ומסמלים את הפסיון של ישו ואת ארבע-עשרה תחנות הייסורים. המזבח בצידו המזרחי של האולם עשוי עץ ומעוטר בצלב ירושלים. מאחוריו ציור של ישו האוחז בידו השמאלית בספר ובו כיתוב בעברית לאמור:
"אנוכי הנני הדרך והאמת והחיים".
על הקיר הדרומי (מימין למזבח), ציור של יוחנן המטביל כשהוא אוחז בידו הימנית בקלף, ועליו רשומים בעברית פסוקים 29 סיפא ו-34 מפרק א' בבשורה על-פי יוחנן:
"הִנֵּה שֵׂה הָאֱלֹהִים הַנֹּשֵׂא חַטַּאת הָעוֹלָם; וַאֲנִי רָאִיתִי וָאָעִידָה כִּי זֶה הוּא בֶּן־הָאֱלֹהִים".
ציור יוחנן המטביל מחוץ לכנסייה
חדר המעבר בכניסה לכנסייה וספסל העץ
מבט אל הכנסייה ואל חלונותיה מחדר המעבר
מראה כללי של הכנסייה
המזבח בכנסייה
צלב מעוטר בכתר קוצים המסמל את התחנה השמינית
הצלב המסמל את התחנה הארבע-עשרה וקרוסיפיקס
תמונת יוחנן המטביל בתוך הכנסייה
עין אל חביס ומערת המחבוא

בסמוך למנזר, בגובה 550 מטר מעל פני הים, נובע מעיין עין אל חביס. המים בוקעים מתוך סלעים בתצורת שורק ומגיחים מנקבה קצרה מתחת לכנסייה. הם זורמים אל בריכת נוי מתומנת, ששמונה צלעותיה מסמלות בפטיסטריום. הבריכה שבמרכזה מזרקה קטנה, צופה אל נחל שורק ואל הסטף, היא מוקפת בצמחים ושוחים בה דגי נוי. מהבריכה מוזרמים המים אל בריכה אגירה וממנה אל חלקות הירק המעובדות על ידי הנזירים.
מעל הבריכה חצובה בסלע מערה קטנה שבה על פי אחת המסורות הסתירה אלישבע את יוחנן מפני חייליו של הורדוס. על פי הברית החדשה, שמע המלך הורדוס מאסטרולוגים כי ייוולד ביהודה מושיע ליהודים. בעקבות כך ציווה המלך להמית את כל הבנים הרכים, דבר שהביא את אלישבע ההרה לנוס אל ההרים ולהסתתר. גם לאחר שילדה את יוחנן המשיכה אלישבע להתחבא בהרים, עד שיום אחד גילו אותה החיילים וביקשו להמית את בנה. היא ברחה מפניהם, וכשהגיעה למבוי סתום צעקה אל הסלע: "הו הר! קבל את האם והילד!". אז פתח ההר את פיו והסתיר אותה ואת יוחנן בתוכו. במערה מזבח שמעליו ציור של אלישבע ויוחנן המטביל. על המזבח עצמו נראה שה האלוהים המייצג את הצלוב. במערה מספר שטיחים ושרפרפים, ומחוצה לה פסל קטן המתאר את הטבלת ישו ותבליט מתכת ובו נראה סמל המסדר הפרנציסקני.
הבריכה המתומנת ופתח המערה
המעיין
המערה וציור אלישבע ויוחנן המטביל
בתוך המערה
הבריכה המתומנת ונחל שורק
ייצור תמד במקום

הנזירים עוסקים, בין היתר, בהכנת תמד, משקה אלכוהולי מסורתי, המכיל 400 גרם דבש ו-12 אחוז אלכוהול בכל ליטר של משקה. המשקה תוסס בחבית עץ במשך שנה. את הדבש רודים בכוורות של המנזר ומי המעיין משמשים גם הם בתהליך הייצור.
אזכורים בספרות

המשוררת סבינה מסג מספרת בשיר על המנזר:
"מַעְיָן 'יוֹחָנָן בַּמִּדְבָּר' עַל שְׂפַת מַעְיָן 'יוֹחָנָן בַּמִּדְבָּר' מְעַיְּנוֹת בְּטֶקְסְט הַמַּעְיָן שֶׁל 'יוֹחָנָן הַקָּדוֹשׁ שֶׁל-הַצְּלָב'; מִרְיָם מַשְׁמִיעָה אֶת שְׂפַת הַמָּקוֹר אֶת הַתִּרְגּוּם לְ-7 לְשׁוֹנוֹת וּלְ-70 פָּנִים; אֲנַחְנוּ מְחַלְּקוֹת בֵּינֵינוּ תּוֹךְ הַשְׁלָכַת נְשִׁיקוֹת-לֶחֶם לִדְגֵי הַזָּהָב; 7 נָשִׁים בַּחֲצִי שֶׁמֶשׁ הַרְבֵּה אַחֲרֵי מַחֲצִית הַחַיִּים חוֹלְקוֹת יוֹם לא רָגִיל בְּתוֹר-חַיִּים רָגִיל בְּאַחַד הַגִּלְגּוּלִים בְּמַה שֶּׁהָיִינוּ מוּכָנוֹת לְהִשָּׁבַע בְּרֶגַע זֶה לְלא כָּל מַחֲלקֶת שֶׁהוּא הַטּוֹב בָּעוֹלָמוֹת הָאֶפְשָׁרִיִּים.
הנוף מהמנזר: נחל שורק ושקדיות פורחות בסטף
לקריאה נוספת

מנחם מרקוס, הרי ירושלים, הוצאת רשות שמורות הטבע, 1993.
הערות שוליים

↑  מסע אחר
↑  כך בשיחה שערכה עם תמר הירדני, 21.7.14
↑  'יוחנן במדבר'
| --- | --- |
בקרת זהויות :  NLI: 987007398548605171  VIAF: 42154921345463591841   WorldCat (עם VIAF): 42154921345463591841
מיסטר נגטיב

| --- | --- |
מיסטר נגטיב, כפי שהופיע בחוברת Web of Spider-Man Vol. 2 #4 מינואר 2010. אמנות מאת אריק קנטה
מיסטר נגטיב, כפי שהופיע בחוברת Web of Spider-Man Vol. 2 #4 מינואר 2010. אמנות מאת אריק קנטה
 סוג:  נבל-על
 הוצאה לאור:  מארוול קומיקס
 הופעה ראשונה:  Free Comic Book Day Vol.2007 #Spider-Man (יוני 2007)
 יוצרים:  דן סלוט פיל חימאנז
 מידע
 שם אמיתי:  לא ידוע
 כינויים:  מרטין לי
 סטטוס:  פעיל
 מקצוע:  נדבן, ראש ארגון פשע
 כוחות:  כוח על אנושי, שליטה נפשית ("השחתה"), ריפוי על ידי מגע, שינוי צורה מוגבל
 חבר לשעבר בקבוצה:  הדרקונים הלבן של צ'יינהטאון (מנהיג) אדוני הדרקון ראשי הנחש בעל ברית של ראש פטיש וספוט F.E.A.S.T
 אזרחות:  ארצות הברית 
 דמויות קשורות
 משפחה:  יאנה לי (אשתו לכאורה)
 אויבים:  ספיידרמן 
 
מיסטר נגטיב (באנגלית: Mister Negtive, על שם המושג נגטיב) הוא דמות בדיונית של נבל-על המופיעה בחוברות הקומיקס ספיידרמן ביקום מארוול קומיקס. הדמות הופיעה לראשונה בחוברת Free Comic Book Day Vol.2007 #Spider-Man מיוני 2007 ונוצרה על ידי הכותב דן סלוט והמאייר פיל חימנז.
שמו האמיתי של מיסטר נגטיב אינו ידוע, אך כינויו הבולט הוא "מרטין לי". מיסטר נגטיב, כמו הגובלין הירוק, בעל הפרעת זהות דיסוציאטיבית טובה ורעה. כשהוא "משתנה" למצבו הרע, פניו מאוירות בסגנון נגטיבי, ומכאן שמו.
ביוגרפיה בדיונית > מקור

לפי גרסה אחת, מיסטר נגטיב היה מהגר סיני לא חוקי ממחוז פוג'יין, שנסע לארצות הברית כדי להתאחד עם אשתו. המהגרים נחטפו, ובמהלך סופה, צוות הספינה נטש את החטופים. נגטיב היה הניצול היחיד, והשקיע את חייו בבניית הון ובעזרה לאנשים. לפי גרסה שנייה, נגטיב היה חלק מצוות ספינת העבדים, וכאשר הספינה התרסקה, הוא גנב את זהות אחד העבדים - מרטין לי - וברח. הוא נתפס על ידי סילברמיין והמאגיה, ועבר ניסויים. עם נגטיב היו עוד שני נערים, אשר עברו גם את אותם ניסויים. אישיותו נחצתה; בעוד הצד השלילי שבתוכו מנסה להשיג את תפקיד הקינגפין של צ'יינהטאון, הצד החיובי שלו מפעיל בית תמחוי בו מתנדבת מיי פארקר, דודתו של פיטר פארקר.
ביוגרפיה בדיונית > קריירה כנבל

העימות הראשון של נגטיב וספיידרמן התרחש כשנגטיב מנסה לחסל את המאגיה באמצעות נשק ביולוגי. בתמורה להשארת המאגיה בחיים, הוא לוקח דגימת דם מספיידרמן וממזג אותה עם הנשק הביולוגי שלו, אותו הוא מנסה על ספיידרמן. ספיידרמן עוצר את נשימתו זמן רב מספיק וניצל, והחתולה השחורה מחליפה את דגימת הדם עם דגימת דם של חזיר. נגטיב מריץ את ביל הוליסטר לראשות העיר ניו-יורק, וכך, בתו של ביל רוצחת את המועמדים הנוספים. לאחר שמתגלה מי רצחה את המועמדים האחרים, ביל פורש מהמירוץ וג'יי ג'ונה ג'יימסון נעשה לראש העיר. נגטיב מציל את חייו של ראש פטיש ושם את תודעתו בשלד רובוטי עשוי אדמנטיום. עקב כך, ראש פטיש נשבע אמונים לנגטיב. אדי ברוק מגיע לבית התמחוי של נגטיב, ומקבל מקום עבודה. אחרי שנגטיב מרפא את ברוק מתאים סרטניים, הוא יוצר ללא כוונה את אנטי-ונום. מפגש של בית התמחוי מתפרק כאשר מתגלה כי עובדים עשו שימוש בסמים תוצרת אוסקורפ, ואדי ברוק נעשה עד לזהותו הכפולה של נגטיב.
ביוגרפיה בדיונית > שלטון אפל

במהלך אירועי שלטון אפל, נגטיב מתנגד לכיבוש העולם התחתון על ידי הברדס. נגטיב משחית את אחד מחייליו של הברדס ושולח אותו לתקוף את אדונו, ובתגובה, הברדס שולח את סוכני H.A.M.M.E.R לצ'יינהטאון כדי לחסל אותו. ספיידרמן מנסה להציל את נגטיב, אך מושחת ותוקף את הברדס. אחרי שכנופיית הפושעים של הברדס מובסת, נגטיב שולח את ספיידרמן להרוג את בטי בראנט. הברדס עצמו מתעמת עם נגטיב, ומגלה כי הוא אינו מסוגל להשחית את הברדס. נורמן אוסבורן מורה על נסיגה מצ'יינהטאון, וראש פטיש מעביר לו מידע המפליל מהגרים בשימוש בסמים תוצרת אוסקורפ. הברדס בורח, ומתגלה כי לצד הגובלין של אוסבורן יש ברית עם נגטיב. עם זאת, ספוט גונב את הראיות על הסמים, והברדס מסביר לכנופייתו כי הם ינקמו במאגיה.
ביוגרפיה בדיונית > הכפפה, ארץ הצל, אי העכביש ואוונג'רס נגד אקס-מן

במהלך עלילת "ההתשה", נגטיב משחית את מיי פארקר ושולח אותה למצוא ולתקוף את ספיידרמן, אך היא משתחררת כאשר פיטר מבקש תמיכה מוראלית, לאחר שהיה עד לאכילתו של בילי קונורס על ידי אביו, הלטאה, אשר נהרג בעצמו. באירועי ארץ הצל, נגטיב מנצל את היתרון שבמלחמה נגד ארגון היד כדי להקים ארגון פלילי משלו, המובס על ידי ספיידרמן ושאנג-צ'י. נגטיב נפגש עם ג'קפוט ובומרנג, ובמהלך קשת הסיפור "מוצא המינים", הוא וראש פטיש הם חלק מצוות של דוקטור אוקטופוס המאבטח פריטים עבורו. נגטיב נעשה יעד חיסול של אנטי-ונום וווריית' השנייה. ווריית' חושפת את נגטיב כמרטין לי, וגורם למעצרו. במהלך עלילת אי העכביש, נגטיב נחשף לנבואה, בה נאמר שהוא יהרג על ידי פגיון מהצמד מסווה ופגיון.
במהלך אירוע הקרוסאובר אוונג'רס נגד אקס-מן, מיסטר נגטיב ואנשיו פולשים למתחם של S.H.I.E.L.D ומנצלים את העובדה שהגיבורים בקרב נגד חמשת הפניקסים. עם זאת, הם נעצרים על ידי הוקאיי וספיידרוומן. לאחר מכן, מתגלה כי וייפר שכרה את נגטיב כדי לסלק את מתחריה.
ראו גם

דו-פרצוף - דמות בדיונית דומה של חברת DC קומיקס המתחרה
הערות שוליים

↑  Dark Reign: Mister Negative #1
↑  Dark Reign: Mister Negative #3
↑  The Amazing Spider-Man #546-#548
↑  The Amazing Spider-Man #620
↑  The Amazing Spider-Man #621
↑  The Amazing Spider-Man #558
↑  The Amazing Spider-Man #591
↑  Amazing Spider-Man EXTRA! #1
↑  The Amazing Spider-Man #569
↑  The Amazing Spider-Man #572
↑  Amazing Spider-Man Extra! #2
↑  Dark Reign: Mister Negative #1-3
↑  The Amazing Spider-Man #618
↑  The Amazing Spider-Man #633
↑  Shadowland: Spider-Man #1
↑  Web of Spider-Man Vol.2 #10
↑  The Amazing Spider-Man #642
↑  The Amazing Spider-Man #664
↑  Spider-Island: Cloak and Dagger #1
↑  Avengers Vol.4 #30
מרקם פורפירי

מרקם פורפירי של גרניט שנחצב מצדו השווייצרי של המון בלאן שבו פנוקריסטים לבנים גדולים של פלגיוקלז, מינרלים טריקליניים שלהם חתך טרפזי. המטבע של אירו אחד שקוטרו 2.3 סנטימטרים הונח על הסלע לקבלת קנה מידה.
מרקם פּורפירי הוא מרקם של סלעי יסוד המתאפיין בגבישים גדולים הנראים בבירור רב והקרויים לכן פֶנוקריסטים (מיוונית - "גבישים נראים") בתוך מסה של גבישים קטנים יותר שבדרך כלל אינם נראים לעין הבלתי מזוינת המכונה מסת אם.
מרקם פורפיריטי שבו יש וריאציה מתמשכת בגודל הגביש נקרא סריאטי. סלעים היפאביסליים בעלי טקסטורות פורפיריות מכונים לפעמים פורפירים.
כל מרקם של סלע יסוד שבו יש שני גדלים של גבישים הוא מרקם פורפירי, הן כשהסלע הוא אפינטי (דק גרגיר) שבו לא ניתן לראות את הגבישים הבונים את מסת האם בעין הבלתי מזוינת, כמו בבזלת, והן כשהסלע הוא פנריטי (גס גרגיר) שבו ניתן לראות את הגבישים הבונים את מסת האם בעין בלתי מזוינת, ושבו יש פנוקריסטים גדולים מאוד (בגודל של כמה ס"מ), כמו גרניט.
מקור המונח הוא בסלע פורפיר, סוג של אנדזיט בעל גוון סגול (מכאן מקור השם - המילה הלטינית שמקורה יווני לצבע הסגול) ששימש כאבן קישוט למבנים ציבוריים בתקופת רומא העתיקה שבו מסת האם היא אפינטית ובו יש פנוקריסטים של פצלת השדה וקוורץ.
מרקם פורפירי קיים במגוון רחב של סלעי יסוד כמו גרניט, ריוליט, דיוריט, אנדזיט ובזלת.
תהליך היצירה

מרקם פורפירי נוצר כאשר עמוד המאגמה מתקרר לאיטו בשני שלבים. בשלב הראשון המגמה מתקררת לאיטה בתוך קרום כדור הארץ ותוך כדי כך נוצרים גבישים גדולים שקטרם 2 מילימטרים ויותר. בשלב השני והאחרון המגמה מתקררת במהירות כשהיא קרובה לפני השטח או כשהיא נחשפת לאוויר בהתפרצות געשית, ואז נוצרים גבישים זעירים בלתי נראים לעין בלתי מזוינת הבונים את מסת האם.
הערות שוליים

↑  ALEX STREKEISEN-Porphyritic-, www.alexstrekeisen.it
מריה פרדריקה מהסן-קאסל

מריה פרדריקה מהסן-קאסל (בגרמנית: Marie Friederike von Hessen-Kassel;‏ 14 בספטמבר 1768 – 17 באפריל 1839) הייתה נסיכה גרמנייה מבית הסן, ואשתו של אלקסיוס פרידריך כריסטיאן, דוכס אנהלט-ברנבורג.
ביוגרפיה

מריה פרדריקה נולד ב-14 בספטמבר 1768 בהנאו לוילהלם, נסיך הסן-קאסל ולוילהלמינה קרולינה, נסיכת דנמרק, בתם של פרדריק החמישי, מלך דנמרק ולואיז, נסיכת בריטניה.
ב-29 בנובמבר 1794 התחתנה מריה פרדריקה עם אלקסיוס פרידריך כריסטיאן, נסיך הכתר של אנהלט-ברנבורג, ממנו היו לה ארבעה ילדים. בשנת 1796 מת חמיה פרידריך אלברכט, נסיך אנהלט-ברנבורג, ובעלה עלה לשלטון במקומו. בשנת 1807 הועלה בעלה למעמד דוכס, ובשנת 1815 הוא צירף את הדוכסות לקונפדרציה הגרמנית. זמן קצר לאחר הנישואין חלתה מריה פרדריקה במחלת נפש, ובעקבות כך התגרשו השניים בשנת 1817. מריה פרדריקה חזרה לנסיכות הבוחר מהסן, והתגוררה בהנאו עד למותה ב-17 באפריל 1839.
משפחתה

ב-29 בנובמבר 1794 התחתנה מריה פרדריקה עם אלקסיוס פרידריך כריסטיאן, דוכס אנהלט-ברנבורג, ממנו היו לה ארבעה ילדים:
קתרינה וילהלמינה, נסיכת אנהלט-ברנבורג (1796).
לואיזה, נסיכת אנהלט-ברנבורג (1799 – 1882), התחתנה עם פרידריך וילהלם לודוויג, נסיך פרוסיה.
פרידריך אמדאוס, נסיך הכתר של אנהלט-ברנבורג (1801).
אלכסנדר קרל, דוכס אנהלט-ברנבורג (1805 – 1863).
מריה קלרה

מריה קלרה (ספרדית: María Clara), או בשמה המלא, מריה קלרה דה לוס סנטוס, היא דמות בת תערובת פיליפינית (מסטיזה) ברומן "Noli Me Tángere" – אל תגע בי, מאת חוסה ריזאל, הגיבור הלאומי של הרפובליקה של הפיליפינים. שמה ואופייה הפכו מאז למילה נרדפת בתרבות הפיליפינית לאידיאל הנשי המסורתי.
בעלילת הרומן, מריה קלרה היא אהובת ילדות והארוסה של הגיבור הראשי של Noli Me Tángere, חואן קריסוסטומו איברה ומגסלין, בנו של דון רפאל איברה. אף שגדלה כבתם של קפטן סנטיאגו "קפיטאן טיאגו" דה לוס סנטוס ואשתו דונה פיה אלבה, שניהם ילידים פיליפינים, היא מתגלה כבתו של פאדרה דמאסו, נזיר ספרדי והסנדק של מריה קלרה, שכפה את עצמו על דונה פיה.
דוניה פיה נפטרה ובת דודו של בעלה, קפיטאן טיאגו, טיה איזבל, היוותה את הדמות האימהית הדומיננטית בחייה. כאשר מחזרה, קריסוסטומו יבארה למד באירופה, שלח קפיטן טיאגו את מריה קלרה לביטריו דה סנטה קלרה, בית ספר שנמצא במנזר. בהמשך הרומן מריה קלרה מגלה את האמת שדמאסו הוא אביה הביולוגי.
מריה ניקיפורובה

מריה ניקיפורובה
מריה גריגוריבנה ניקיפורובה (אוקראינית: Марія Григорівна Нікіфорова; רוסית: Мария Григорьевна Никифорова‏; 1885–1919), ידועה בכינוייה "מרוסיה" (רוסית: Маруся), הייתה פרטיזנית אנרכיסטית ודמות ידועה בתנועה האנרכיסטית באוקראינה במהלך מלחמת האזרחים ברוסיה.
ביוגרפיה > ילדותה, נעוריה וחייה בגלות

נולדה באלכסנדרובסק שבאימפריה הרוסית (כיום זפוריז'יה שבאוקראינה) ב-1885. אביה היה קצין וגיבור המלחמה העות'מאנית-רוסית (1877–1878). בגיל שש עשרה עזבה את הבית והחלה לעבוד במגוון עבודות, בהן שמרטפית, פקידת מכירות, ולבסוף, שוטפת בקבוקים במזקקת וודקה. באותה תקופה הצטרפה לקבוצה אנרכו-קומוניסטית מקומית.
ניקיפורובה דגלה בתפיסה שיש לנקוט בפעולות חבלה אלימות כנגד "סוכני הדיכוי המעמדי" מהבורגנות, והשתתפה במספר פעולות חבלה, ופעולות "הפקעה" לטובת מעמד הפועלים והארגון האנרכיסטי, בהם שודי בנק. ב-1907 נתפסו מרוסיה וחבריה על ידי המשטרה בחרסון. מרוסיה נשפטה בעוון מספר פעולות "הפקעה" וארבעה מעשי רצח, ונידונה לעונש מוות, שהומר לאחר מכן במאסר עולם.
היא ריצתה חלק מהעונש שלה במבצר פטרופבלובסקיה בסנקט פטרבורג, לפני שהוגלתה לסיביר ב-1910. משם ברחה לאחר מכן ליפן, ממנה לארצות הברית, משם לספרד, עד שלבסוף נחתה בפריז בסביבות 1912, שם נישאה לחברה, האנרכיסט הפולני ויטולד בז'וסטק.
עם פרוץ מלחמת העולם הראשונה צידדה בעמדתו של האנרכיסט פיוטר קרופוטקין שתמך במדינות ההסכמה במאבקם נגד גרמניה. היא צידדה בו לא רק בתאוריה, אלא גם בפרקטיקה, כשהשלימה לימודים באקדמיה צבאית צרפתית בדרגת קצינה, ושירתה בחזית המקדונית במלחמת העולם הראשונה.